作者:湯舜民
標題:梁州・品藻著世上色無瑕疵的雅淡，評論著天下花無褒貶的孤高。長記得
內容:看花時有幾樣兒堪稱道。露點滴珠融膩粉，煙朦朧翠護輕綃；風搖曳香飄麝腦，雪模糊玉壓瓊瑤。厭桃杏灼灼夭夭，伴松篁灑灑瀟瀟。何水曹一生心愛得綢繆，林和靖兩句詩聯得妙巧，宋廣平八韻賦撰得風騷。想度，暗約。我猜似梨雲一片連溟漠，指顧間自吟嘯。但則覺花氣氤氳襲毳袍，白茫茫萬樹千條。